system
Răspunde în limba română, în stilul Wikipedia, cat mai corect gramatical.
user
Ce date importante ai despre Emil Isac?
assistant
Emil Isac () a fost un poet român, membru corespondent (din 1948) al Academiei Române.

Biografie 
Emil Isac a fost fiul avocatului Aurel Isac (1845–1932) și al soției sale, profesoara de desen, Eliza născută Roșescu (1854–1922).

A studiat la Liceul Piarist din Cluj și Liceul Grăniceresc din Năsăud. A urmat cursurile de la Facultatea de Drept și Facultatea de Științe Sociale de la Cluj. A locuit în mare parte din viața sa, în orașul Cluj (mai exact începând cu 1895). A debutat în 1903 cu poezia La umbra plopilor în data de 25 noiembrie, în revista „Familia” apoi a colaborat la „Viața nouă”, „Noua revistă română”, „România muncitoare”, „Cuvântul liber”, „Viața românească”, etc. Printre poeziile sale cele mai cunoscute se numără Mama, Ochii tăi albaștri și Pe lângă apa care trece.

Deja de pe vremea studiului la Facultatea de Științe Juridice din Cluj, Emil Isac a făcut cunoștință cu ideile progresiste și umanitariste și s-a atașat cauzei clasei muncitoare.

După moartea sa, în 1954 a fost înființat un muzeu în casa sa din oraș, Muzeul „Emil Isac”, format din trei mari camere, dedicate vieții poetului, tatălui său și lucrărilor sale.

Opere 

 Poezii, impresii și senzații moderne, 1908
 Ardealule, Ardealule bătrân, 1916
 Poeme în proză, 1923
 Cartea unui om, 1925
 Poezii, 1936
 Opere, 1946
 Poezii alese, Biblioteca pentru toti, E.S.P.L.A., 1954
 Poezii alese, 1956
 Scrieri alese, 1960
 Versuri, Editura Tineretului, 1964
 Poezii, Editura Minerva, 1975
 Emil Isac, 110 poezii, Editura Dacia, 1981

Traduceri ale cărților sale în alte limbi 
 Őszi ének (Cântec de toamnă), traducere în limba maghiară de Erik Majtényi, Irodalmi Könyvkiadó, București, 1962.

Note

Bibliografie 
 Dicționar enciclopedic român, Editura Politică, București, 1962-1964
 Dorina N. Rusu, Membrii Academiei Române, 1866-1999, Editura Academiei Române, București, 1999 ISBN 973-27-06967
 Ion Brad, Emil Isac, un tribun al ideilor noi, Cluj, Dacia, 1972
 Ion Brad, Emil Isac, Uj eszmek szoszoloja, Dacia konyvkiado, Kolozsvar, 1975

Legături externe 
 Membrii Academiei Române din 1866 până în prezent – I
 Biobibliografie selectivă expusă la Biblioteca Județeană „Octavian Goga” din Cluj-Napoca  

Nașteri în 1886
Nașteri pe 27 mai
Decese în 1954
Decese pe 25 martie
Membri corespondenți ai Academiei Române
Avangarda artistică românească
Clujeni
Poeți români din secolul al XX-lea
Români ai Războiului româno-ungar din 1919
Studenți ai Universității Franz Joseph din Cluj
Scriitori ai revistei Contimporanul
Scriitori români din secolul al XX-lea